Suv xoʻjaligi sohasida ilmiy-tadqiqot ishlarini yanada takomillashtirish chora-tadbirlari toʻgʻrisida
(resolution, 2025-07-31)

Mamlakatimizda suv xoʻjaligi sohasidagi ilmiy-tadqiqot ishlarini rivojlantirish, ilm-fan va ishlab chiqarish oʻrtasida oʻzaro integratsiyani mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Suv xoʻjaligida zamonaviy boshqaruv tizimini joriy qilish va rivojlantirishning ustuvor yoʻnalishlarini belgilash toʻgʻrisida” 2024-yil 7-maydagi PF-74-son Farmoniga muvofiq Vazirlar Mahkamasi huzuridagi Suv muammolari ilmiy-tadqiqot markazi negizida Suv xoʻjaligi vazirligi Irrigatsiya va suv muammolari ilmiy-tadqiqot instituti (keyingi oʻrinlarda — Institut) tasarrufidagi Xorazm suv muammolari ilmiy-tadqiqot markazi tashkil etilgani maʼlumot uchun qabul qilinsin. 2. Oʻzbekiston Respublikasi Suv xoʻjaligi vazirligi va Qashqadaryo viloyati hokimligining suv xoʻjaligi sohasida ilmiy-tadqiqot ishlarini rivojlantirish, ilm-fan hamda ishlab chiqarish oʻrtasida oʻzaro integratsiyani mustahkamlash, ushbu yoʻnalishda ilmiy-tadqiqot va tajriba-konstruktorlik ishlarini kengaytirish maqsadida Institut huzurida Qashqadaryo mintaqaviy markazini tashkil etish toʻgʻrisidagi taklifiga rozilik berilsin. 3. Oʻzbekiston Respublikasi Suv xoʻjaligi vazirligi ikki hafta muddatda Qashqadaryo mintaqaviy markazini belgilangan tartibda davlat roʻyxatidan oʻtkazilishini taʼminlasin. 4. Oʻzbekiston Respublikasi Suv xoʻjaligi vazirligi: Iqtisodiyot va moliya vazirligi hamda Xorazm viloyati hokimligi bilan birgalikda 2026-yil uchun ijtimoiy va ishlab chiqarish infratuzilmasini rivojlantirish dasturini shakllantirishda Xorazm mintaqaviy markazi uchun ajratilgan yer uchastkasida bino va inshootlarni qurish hamda jihozlash, shuningdek, ilmiy-tadqiqot laboratoriyasi tashkil etishni inobatga olsin; Davlat aktivlarini boshqarish agentligi va Qashqadaryo viloyati hokimligi bilan birgalikda bir oy muddatda Qashqadaryo viloyati budjet tashkilotlariga tegishli boʻsh turgan binoga Qashqadaryo mintaqaviy markazini tekin foydalanish huquqi asosida joylashtirish hamda zarur mebel va inventarlar bilan jihozlash choralarini koʻrsin. 5. Belgilab qoʻyilsinki, Xorazm va Qashqadaryo mintaqaviy markazlarining bino va inshootlarini saqlash, xodimlar (ilmiy xodimlardan tashqari) mehnatiga haq toʻlash bilan bogʻliq xarajatlarni moliyalashtirish 2025-yilda Oʻzbekiston Respublikasi Suv xoʻjaligi vazirligining budjetdan tashqari mablagʻlari hisobidan amalga oshiriladi, 2026-yildan boshlab tegishlicha Xorazm va Qashqadaryo viloyatlari mahalliy budjeti parametrlarida nazarda tutiladi. 6. Toshkent viloyati hokimligi, Oʻzbekiston Respublikasi Suv xoʻjaligi vazirligi va Qishloq xoʻjaligi vazirligining suv xoʻjaligida ilmiy-tadqiqot ishlari samaradorligini oshirish, global iqlim oʻzgarishi sharoitida sohaga innovatsiya yangiliklarini joriy qilish maqsadida Institutga Toshkent viloyati Ohangaron tumani Tut mahallasi hududida joylashgan va tuman hokimligi zaxirasida boʻlgan 1-ilovaga muvofiq qishloq xoʻjaligiga moʻljallangan 52,9 gektar yer maydonini ijara huquqi asosida ajratish toʻgʻrisidagi taklifiga rozilik berilsin. 7. Belgilansinki: qishloq xoʻjaligiga moʻljallangan yer maydonlari Institutga oʻttiz yil muddatga ijara huquqi asosida ajratiladi; Institutga ajratiladigan yer maydonlarida suv resurslarini boshqarishda zamonaviy suv oʻlchash qurilmalarini joriy qilish, qishloq xoʻjaligi ekinlarini yetishtirishda sarflanadigan suv resurslari hisobini yuritish, suvni tejaydigan sugʻorish texnologiyalarini tuproq-iqlim sharoiti va ekin turiga qarab joriy qilishni takomillashtirish, sugʻorish tarmoqlarida suv yoʻqotishlarini kamaytirish, filtratsiyaga qarshi innovatsiya texnologiyalarini qoʻllash orqali ularning foydali ish koeffitsiyentini oshirish boʻyicha ilmiy-tadqiqot ishlari amalga oshiriladi hamda suv xoʻjaligi sohasida erishilgan ilmiy natijalar, ilgʻor tajribalar va zamonaviy texnologiyalar sinovdan oʻtkaziladi; Institut qishloq xoʻjaligiga moʻljallangan yer maydonlarini ijaraga yoki ikkilamchi ijaraga berish huquqiga ega emas. 8. Oʻzbekiston Respublikasi Suv xoʻjaligi vazirligi Toshkent viloyati hokimligi bilan birgalikda: oʻn kun muddatda Institutga ajratiladigan yer maydonlari boʻyicha ijara shartnomasi rasmiylashtirilishini tashkil etsin; Institutning yer maydoniga boʻlgan huquqlari davlat roʻyxatidan oʻtkazilishini taʼminlasin; Iqtisodiyot va moliya vazirligi huzuridagi Kadastr agentligi bilan birgalikda Institutning qishloq xoʻjaligiga moʻljallangan yer maydonlaridan maqsadli foydalanishi ustidan davlat nazoratini oʻrnatsin. 9. Oʻzbekiston Respublikasi Oliy taʼlim, fan va innovatsiyalar vazirligi huzuridagi Innovatsion rivojlanish agentligi ilmiy faoliyatga oid davlat dasturlari doirasida suv xoʻjaligi sohasida zamonaviy texnologiyalarni joriy qilish hamda ulardan foydalanishni takomillashtirishga qaratilgan maqsadli fundamental, amaliy-tadqiqot va innovatsiya loyihalari boʻyicha tanlovlar eʼlon qilib borsin. 10. Vazirlar Mahkamasining 2021-yil 8-apreldagi 191-son qarori bilan tasdiqlangan Oʻzbekiston Respublikasi Suv xoʻjaligi vazirligi Irrigatsiya va suv muammolari ilmiy-tadqiqot institutining tashkiliy tuzilmasiga 2-ilovaga muvofiq oʻzgartirish kiritilsin. 11. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 12. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. T/rHududlar nomiYer uchastkasi manziliKontur raqamiJami yer maydoni,gektarShundan:tuman (shahar) nomihudud nomisugʻoriladigan yerlarlalmi yerlaryaylov yerlarboshqa yerlar1.Toshkent viloyatiOhangaron tumaniTut mahallasi6278,348,030,312.6280,480,420,063.6290,910,870,044.6300,920,880,045.6310,220,20,026.6320,790,740,057.6332,62,520,088.6340,330,339.6353,973,750,2210.6362,272,060,2111.6370,740,590,1512.6420,940,820,1213.6432,822,570,2514.6441,040,950,0915.6455,535,360,1716.6460,90,850,0517.6470,60,540,0618.6481,381,240,1419.6499,128,790,3320.6503,263,130,1321.6510,230,220,0122.6520,770,670,123.6531,521,340,1824.6543,223,010,21Jami52,937,181,7810,923,02 Vazirlar Mahkamasining 2021-yil 8-apreldagi 191-son qarori bilan tasdiqlangan Oʻzbekiston Respublikasi Suv xoʻjaligi vazirligi Irrigatsiya va suv muammolari ilmiy-tadqiqot institutining tashkiliy tuzilmasi quyidagi tahrirda bayon etilsin: Ilmiy kengashDirektorDirektorning ilm-fan va ilmiy faoliyat boʻyicha maslahatchisiIlmiy ishlar boʻyicha direktor oʻrinbosariUmumiy ishlar boʻyicha direktor oʻrinbosariIlmiy kotibSuv resurslaridan kompleks foydalanish laboratoriyasi3Sugʻorish texnologiyalari va texnikasi laboratoriyasi3Suv xoʻjaligi muhandislik markazi *Axborot-kommunikatsiyalar va innovatsion texnologiyalar boʻyicha bosh mutaxassis1Maxsus hujjatlar bilan ishlash boʻyicha bosh mutaxassis1Suvni tejaydigan sugʻorish texnologiyalari ilmiy-tadqiqot konsalting markazi*Daryo, kanal va inshootlar gidravlikasi laboratoriyasi3Tuproq tadqiqotlari va meliorativ jarayonlar laboratoriyasi3Moliya va hisob-kitob boʻlimi3Qoraqalpogʻiston mintaqaviy markazi7Ilmiy kadrlar tayyorlash boʻyicha bosh mutaxassis1Xodimlar bilan ishlash boʻyicha bosh mutaxassis1Suv omborlari va ularning xavfsizligi laboratoriyasi3Nasos stansiyalaridan foydalanish laboratoriyasi3Buxoro mintaqaviy markazi7Ilmiy ishlanmalarni tijoratlashtirish boʻyicha bosh mutaxassis1Bosh yuriskonsult1Irrigatsiya tizimi va sugʻorish tarmoqlarini ishlatish laboratoriyasi3Namangan mintaqaviy markazi7Meliorativ texnika va mexanizmlar laboratoriyasi3Devonxona1Samarqand mintaqaviy markazi7Xalqaro aloqalar boʻyicha bosh mutaxassis1Suv xoʻjaligi va melioratsiya uchun zamonaviy qurilish materiallari laboratoriyasi3Yerlarning meliorativ holatini baholash, samaradorligini oshirish texnika va texnologiyalari laboratoriyasi3Xoʻjalik ishlari boʻlimi1Surxondaryo mintaqaviy markazi7Axborot-resurs boʻyicha mutaxassis1Xorazm mintaqaviy markazi7Qashqadaryo mintaqaviy markazi7Gidrometriya va metrologiya laboratoriyasi3Suv tejovchi texnologiyalarni joriy etish laboratoriyasi3Suv xoʻjaligida zamonaviy axborot texnologiyalari va suv resurslarini boshqarish laboratoriyasi3Kollektor-drenaj tizimlaridan foydalanish laboratoriyasi3Gidrotexnika va melioratsiyada gidrodinamika jarayonlarini modellashtirish laboratoriyasi3Gidroekologiya va suv resurslarini muhofaza qilish laboratoriyasi3 1. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazi faoliyatini tashkil etish chora-tadbirlari toʻgʻrisida” 2020-yil 25-noyabrdagi 744-son qarori. 2. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazi faoliyatini takomillashtirish chora-tadbirlari toʻgʻrisida” 2021-yil 23-iyuldagi 453-son qarori.